ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
2 ก.ย. 2558

สรุปภาวะตลาดภาคเช้า : SET ฟื้นกลับ – SET ฟื้นตัวกลับขึ้น หลังเมื่อวานปรับลงไปกว่า 20 จุด และยังถือว่าเก่ง ในช่วงตลาดต่างประเทศที่เมื่อคืนปิดลบไปกว่า 2-3% และราคาน้ำมันดิบดิ่งแรง 10% แต่กลุ่มพลังงานกลับทรงตัวได้ รวมถึงกลุ่มอื่นๆ ช่วยกันบวก ในช่วงที่ยังไม่มีปัจจัยใหม่กำหนดทิศทางตลาด ทั้งนี้ SET ปิดตลาดที่ระดับ 1370.88 จุด +8.49 จุด ด้วยมูลค่าซื้อขายระดับ 2.1 หมื่นลบ. กลุ่มหลัก ICT หนุนตลาด ปิดบวก +0.7% ส่วนแบงก์และพลังงาน บวกเล็กน้อยอย่างละ +0.2% ด้านตลาดภูมิภาคแกว่งแคบโดยบวกลบคละเคล้า
กลยุทธ์ที่แนะนำ : ช่วงบ่าย: มองกรอบบนถูกจำกัดที่ 1380-1385 จุด และการขึ้นทะลุผ่าน จำเป็นต้องมีปัจจัยหนุนช่วย ซึ่งขณะนี้ยังไม่เห็น ส่วนกรณีกลับมาอ่อนตัวต่ำกว่า 1363 จุด ให้ระวังภาพของการถดถอยที่ชัดขึ้น โดยมีแนวรับที่ 1350 และ 1330 จุด ตามลำดับ กลยุทธ์ การเก็งกำไร เน้นระยะสั้น และให้ระวังเมื่อต่ำกว่า 1363 จุด จะเริ่มเป็นสัญญาณลบ ทั้งนี้ หุ้นแนะนำ ตามสัญญาณเทคนิค ได้แก่ CHG (รับ 2.00 ต้าน 2.12 Cut 1.94) และ MCS (รับ 10.20 ต้าน 10.80 Cut 9.90)